 Otu na-ahụ maka nhọpụta ọchịchị nala anyị bụ INEC naha ịchafụ ekwuputana na ha edebanyego ihe ruru aha nde mmadụ abụọ nakwụkwọ maka nhọpụta ahụ na-abịa nihu na steeti Anambra. Onye Resident Electoral Commisioner nke steeti ahụ bụ maazị Nwachukwu Orji mere ka a mara nke a na nzukọ ya na ndị isi na-ahụ maka nhọpụta na ndị otu Civil Society Organisations bụ CSOs naha ịchafụ mere nỌka bụ isi obodo steeti Anambra. Ọ sị na ha ga-ebipụta akwụkwọ ndebanye jikọtara ihe niile ahụ nihe dịka izu atọ na-abịa abịa, bụ nke ha ga eme nọgba atọ, ma mekwa ka ọ dị nokpuru dị iche iche na steeti ahụ.Maazị Ọrjị mekwara ka a mara na a ga-ezitekwa ọtụtụ ndị ọrụ nchekwa maka ya bụ nhọpụta, ma sị na nime ndị ọrụ nchekwa dị puku iri abụọ na ọtu a mapụtara maka ya bụ nhọpụta, na puku abụọ anọrọgorị anọrọ.Ọ sị na otu INEC na steeti ahụ ga-arịọ ikike site naka isi ụlọ ọrụ ha dị nAbụja iji wee nweta ụfọdụ ndị ga-eso rụ ọrụ na ya bụ nhọpụta site na mahadum dị iche iche na steeti ahụ, tinyere puku mmadụ asaa a ga-esi na ndị na-efe ala nna anyị wee nweta. Ọ sị na ọ bụ mmadụ iri atọ na ise ndị na-apụta ịzọ ya bụ ọkwa aka ga-achị steeti ahụ, ma sịkwa na otu pati ọbụla nke mere nhọpụta praịma ha na-agwaghị ha bụ ndị INEC emeghị ya nusoro iwu, na nihi ya, na onye nke ha apụghị isonye na ya bụ nhọpụta.O kwuru na ụlọ ọrụ ahụ ga enyocha ịchụ nta nkwa nke ndị otu ọbụla iji hụ na e nweghị okwu akpọmasi ọbụla na ihe ndị ọzọ na-ekwesighị ekwesi, ma gwakwa otu pati ọbụla ka ha mee ya bụ ihe nusoro iwu.Nokwu nke ya, onyeisi otu Policy and Legal Advocacy Centre PLAC bụ maazị Clement Nwankwo kwuru na ala Naịjiria na-atụ anya ka ya, bụ nhọpụta ga-ewere ọnọdụ na steeti ahụ nabalị iri na asatọ nke ọnwa Nọvemba ahọ a bụrụ nke e mere nụzọ pụrụ iche na nụzọ ghe anya oghe nke ọma karịa ndị a na-emebụ noge gara aga.Ọ sị na anya onye ọbụla dị na ya bụ naṅhọpụta nke ukwu maka na ọ bụ site nezi mpụtara ya ka a ga-eji mara ihe nhọpụta izugbe a ga-eme nala anyị nahọ 2019 ga-abụ. 